เป่าจินจง ขนคอสตูม ฟากฟ้าคีรีดาว ประมูลการกุศล ชุดหนุ่ม ภณ ได้ยอดบุญแรงสุด
อินบ็อกซ์ ค่ายเป่าจินจง แทบแตก หลังละครจบ แฟนละครแห่ขอซื้อชุดนักแสดงในละครเพียบ งานนี้เลยจัดให้ตามเสียงเรียกร้อง เปิดประมูลคอสตูมสุดปัง จากละคร ฟากฟ้าคีรีดาว ทางช่อง 3 โดยการไลฟ์สดผ่านเพจเป่าจินจง โดยมี พระเอก ภณ-ณวัสน์ ภู่พันธัชสีห์ และ แจ็ค-จักรพันธ์ จันโอ ขนชุดสวยของ สกาย ดานิกา และดาวลูกไก่ มาประมูล รวม 16 ชุด ได้ยอดบริจาคจากแฟนละครทั้งในและต่างประเทศไปแสนกว่าบาท สองผู้จัด ผู้กำกับ อาตู่ นพพล โกมารชุน และคู่ชีวิต ปรียานุช ปานประดับ เจ้าของบทประพันธ์ ขอร่วมสมทบทุน ปิดยอดการบริจาคไปที่ 160000 บาทชุดที่ถูกประมูลสูงสุด คือ ชุดดินเนอร์สีน้ำเงิน ปักดิ้นทอง สุดหรู ของหนุ่มสกาย (ภณ) ได้ยอดสูงถึง 31000 บาท โดยเป่าจินจงจะนำเงินจากการประมูลแบบไม่หักค่าใช้จ่ายใดๆ บริจาคให้กับ พระมหาธาตุนภเมทนีดล-นภพลภูมิสิริ ดอยอินทนนท์ จ.เชียงใหม่ และมูลนิธิที่เกี่ยวกับเด็ก ซึ่งการเปิดประมูลออนไลน์ครั้งนี้ เป็นครั้งแรกของหนุ่มภณ เจ้าตัวสุดทึ่งกับยอดบริจาค พร้อมขอบคุณทุกคนที่ร่วมทำบุญด้าน ภณ-ณวัสน์ กล่าวว่า ขอบคุณน้ำใจของแฟนละครทุกคนที่มาร่วมทำบุญในครั้งนี้ครับ ตกใจกับตัวเลขเหมือนกัน ตอนแรกตั้งราคาเปิดประมูลไว้ที่ศูนย์บาท แต่พอเห็นที่แฟนละครพิมพ์กันมา ตัวเลขโดดไปเร็วมาก ยังคิดว่าเค้าพิมพ์ศูนย์เกินมารึเปล่า (หัวเราะ) ผมคิดว่าคนอยากทำบุญเลยช่วยกันประมูล เพราะชุดจากละครสวยมากจริงๆ ผมอ่านฟีดแบ็ก คนชมชุดเยอะมาก อินบ็อกซ์มาว่าอยากได้ จนเป่าจินจงยอมจัดประมูล บางคนอยากได้ชุดที่ยังไม่ได้ซัก (หัวเราะ) ตอนประมูล ผมก็เลยใส่ให้ทุกคนเห็นว่าผมใส่จริงถามถึงผลงานล่าสุดกับเป่าจินจง หลังมาตรการคลายล็อกดาวน์ ภณ เผยว่า เก็บแผ่นดิน เป็นละครที่สื่อเรื่องการหวงแผ่นดินเกิด ผมต้องเตรียมตัวหนัก มีซ้อมแอ็กชั่นให้ร่างกายอยู่ตัว อ่านทบทวนบทใหม่ทั้งหมด ฉากเลิฟๆ ก็มีครับ แต่จะไม่เหมือนกับฟากฟ้าคีรีดาว ถ้าเริ่มถ่ายทำกันได้เมื่อไร คงลุยกันหนักๆ เลยครับ ฝากติดตามกันด้วยครับ.
ขนชุดสวยของ สกาย ดานิกา และดาวลูกไก่ มาประมูล รวม 16 ชุด ได้ยอดบริจาคจากแฟนละครทั้งในและต่างประเทศไปแสนกว่าบาท
ฟากฟ้าคีรีดาว,ประมูลการกุศล,ภณ ณวัสน์,ช่อง 3,เก็บแผ่นดิน,ละคร